Google a lansat o nouă versiune a sistemului de operare Android 11.
Noul sistem de operare pentru smartphone, Android 11, este de astăzi disponibil. Acesta a ajuns deja pe mai multe modele de telefoane de la Google sau Xiaomi. Dacă ai Samsung, Nokia sau LG, vei mai avea de aşteptat o perioadă.
Android-ul se apropie tot mai mult de iOS. Google a lansat azi-noapte noua versiune a sistemului de operare.De acum poţi înregistra ecranul indiferent de telefon. La fel ca pe iPhone. Este prima dată când orice smartphone cu Android va avea această funcţie. Android 11 a ajuns deja pe mai multe modele de telefoane de la Google sau Xiaomi.Pentru utilizatorii de Samsung sau LG, aşteptarea va fi mai lungă. Poate chiar de câteva luni. Dar mai trebuie menţionat un lucru. Cu cât telefonul tău a fost lansat mai recent, cu atât noua versiune de Android va fi disponibilă mai rapid.Dieter Bohn – THE VERGE: "Vorbim în mare măsură despre telefoanele Google Pixel. Deşi anul acesta şi alte câteva telefoane vor primi noua versiune imediat, ceea ce e grozav. Alte telefoane cu Android vor primi versiunea Android 11 la un moment dat. Viteza cu care vin update-urile a devenit mai bună în ultimii ani, dar în continuare nu e grozavă".